1. 从前种种,譬如昨日死;从后种种,譬如今日生。 2. 命自我立,福自己求。 3. 务要日日知非,日日改过;一日不知非,即一日安于自是;一日无过可改,即一日无步可进。天下聪明俊秀不少,所以德不加修、业不加广者,只为因循二字,耽阁一生。 4. 但当一心为善,正念现前,邪念自然污染不上。如太阳当空,魍魉潜消。此精一之真传也。 5. 善改过者,未禁其事,先明其理。 6. 每见寒士将达,必有一段谦光可掬。 7. 善有真、有假;有端、有曲;有阴、有阳;有是、有非;有偏、有正;有半、有满;有大、有小;有难、有易;皆当深辨。为善而不穷理,则自谓行持,岂知造孽,枉费苦心,无益也。 8. 远思扬祖宗之德,近思盖父母之愆;上思报国之恩,下思造家之福;外思济人之急,内思闲己之邪。 9. 吾辈处末世,勿以己之长而盖人;勿以己之善而形人;勿以己之多能而困人。收敛才智,若无若虚。 10. 虚心屈己,受福之基。彼气盈者,必非远器,纵发亦无受用。 11. 凡称祸福自己求之者,乃圣贤之言;若谓祸福惟天所命,则世俗之论矣。 12. 上帝好生,物皆恋命。杀彼养己,岂能自安。 13. 即时当顺利,常作拂逆想。 14. 须使我存心制行。毫不得罪于天地鬼神。而虚心屈己。使天地鬼神。时时怜我。方有受福之基。 15. 人不改过,多是因循退缩;吾须奋然振作,不用迟疑,不烦等待。小者如芒刺在肉,速与抉剔;大者如毒蛇啮指,速与斩除,无丝毫凝滞。此风雷之所以为益也。 16. 又闻而不怒,虽谄焰熏天,如举火焚空,终将自息;闻谤而怒,虽巧心力辩,如春蚕作茧,自取缠绵。 17. 故人之行善,利人者公,公则为真;利己者私,私则为假。又根心者真,袭迹者假。又无为而为者真,有为而为者假。皆当自考。 18. 但改过者,第一,要发耻心;第二,要发畏心;第三,须发勇心。